באותה שנה נחתם הסכם בין רוסיה לאוקראינה לפיו צי הים השחור הרוסי מחכיר את בסיס הצי בסבסטופול עד שנת 2017. כ-70% מתשתיות צי הים השחור נמצאים בחצי האי קרים: סבסטופול, פאודוסיה וניקולאייב, כאשר בנובורוסיסק נמצא בסיס משני של הצי. בהתאם להסכמות בין הצדדים רוסיה לא יכולה להוסיף ספינות נוספות לבסיסיה בחצי האי קרים והחלפות ספינות צריכים להיות מתואמים עם אוקראינה.
הצי היה נושא המשיך להיות נושא לוויכוחים בין רוסיה לאוקראינה, כאשר נשיא אוקראינה ויקטור יושצ'נקו הכריז ב-2005 כי נוכחות צי הים השחור הרוסי בסבסטופול היא איום על ביטחונה הלאומי של אוקראינה. בשל הכרזות אלה, משרד ההגנה הרוסי החל לקדם רעיון לבניית בסיס צי חדש בנובורוסיסק כתחליף לבסיס בסבסטופול, מתוך תקווה לסיים את בניית הבסיס עד שנת 2017.
באוגוסט 2008 הצי היה שותף בהטלת המצור על נמל פוטי בגאורגיה וביצע תמרונים משותפים עם הצי האבחזי.
ב-2010, עם בחירתו של ויקטור ינוקוביץ' לנשיא אוקראינה, חתמו נשיא רוסיה דמיטרי מדבדב ונשיא אוקראינה ינוקוביץ' על הסכמי חרקוב, שבמסגרתם חוזה ההחכרה של רוסיה הוארך ב-25 שנים נוספות עם אופציה ל-5 שנים נוספות. לפי זה, צי הים השחור יוכל לשהות בסבסטופול עד שנת 2042 או 2047.
בשנת 2014 בעקבות משאל עם עבר חצי האי קרים במלואו מאוקראינה לרוסיה כרפובליקה אוטונומית בפדרציה הרוסית. צי הים השחור נשאר בנמל סבסטופול.
בים התיכון.
בשנים האחרונות, צי הים השחור חיזק את נוכחותו בים התיכון באמצעות הקמת בסיס צבאי בסוריה. הבסיס בטרטוס, עתיד לשמש כבסיס צי הים התיכון הרוסי, שהוא צי משנה של צי הים השחור והוקם בשנת 2013 כאיחוד מבצעי של הצי הרוסי בים התיכון (Оперативное соединение ВМФ России на Средиземном море) ומכונה באופן לא רשמי כ"שייטת בים התיכון של הצי הרוסי". בעבר, צי הים השחור החזיק בבסיס ימי בטרטוס (סוריה) שהיה בשלבי בנייה מתקדמים והרחבתו הייתה עתידה להסתיים ב-2012. עקב המצב הפוליטי במדינה, עבודות הבנייה בו הופסקו.
ספינות הצי תומכות בלחימה של צבא רוסיה בסוריה וירו טילים מסוג 3M-54 Klub למטרות בשטח סוריה.
הרכב הצי.
להלן סדר הכוחות של הצי (נכון לשנת 2016)
ספינות:
יחידות יבשתיות:
טביעות חותם של הלגיון השישי פראטה
טביעות החותם של הלגיון השישי פראטה הן טביעות חותם שהותיר הלגיון הרומאי על גבי לבנים ורעפים שייצר כחלק מתפקידו בעת שהותו בארץ ישראל במאות ה-2 וה-3 לספירה. לבנים ורעפים עם טביעות חותם של הלגיון השישי פראטה נתגלו בצפון הארץ, בעיקר בלגיו, וכן במקומות לא רבים בארץ ישראל בשימוש משני.
היסטוריה.
טביעות החותם של הלגיון השישי, הכוללות את השם של הלגיון השישי "פראטה" בלטינית, ידועות מאז תחילת המאה ה-20. כאשר דוגמה לטביעה כזו פורסמה על ידי גוטליב שומכר בספרו על לגיו. בשנת 1974 פרסם דן בהט טביעת חותם שנמצאה על גבי לבנה במערכת מסתור חורבת חזון ליד מע'אר. בחפירות שנערכו בכפר חנניה אוזכרו מציאת רעפים הטבועים בטביעות של הלגיון השישי פראטה, אולם הם לא פורסמו עד היום (2011). לראשונה נערך דיון רציני וקטלוג של טביעות החותם על ידי יותם טפר בעבודת התזה שלו על מחנה הלגיון השישי פראטה בלגיו.
בית היוצר של הלגיון השישי פראטה.
בדיקות פטרוגרפיות שערך פרופ' יובל גורן מאוניברסיטת תל אביב לרעפים של הלגיון השישי, הראו כי כולם נעשו מסוגי טין האופייני לאזור מגידו ונחל קיני. דבר זה דומה לבית היוצר של הלגיון העשירי שנחשף בגבעת רם, שגם הוא נמצא לא רחוק ממחנה הלגיון בירושלים. טפר משער כי בית היוצר הוקם על ידי הלגיון השישי בקרבת מחנה הלגיון שעל גדת נחל הקיני ובו ייצרו רעפים ולבנים.
תפוצת חומרי הבנייה של הלגיון השישי.
לבנים ורעפים עם טביעות חותם של הלגיון השישי נתגלו בלגיו וסביבתה, וכן במקומות לא רבים בארץ ישראל בשימוש משני, להלן תפוצת המקומות שבהם נתגלו טביעות חותם של הלגיון השישי על גבי לבנים ורעפים:
תביעה ייצוגית
גן החיות של בייג'ינג
גן החיות של בייג'ינג (בסינית מפושטת: 北京动物园, בסינית מסורתית: 北京動物園, בפיניין: běijīng dòngwùyuán) הוא גן חיות בבייג'ינג, סין. גן החיות הוא אחד מגני החיות העתיקים ביותר בסין ובעל אוסף החיות הגדול ביותר במדינה. בגן כ-15,000 חיות. גן החיות נוסד בשנת 1906 בזמן שושלת צ'ינג.
אקווריום בייג'ינג.
אקווריום בייג'ינג הוא חלק מגן החיות, נפתח לציבור בשנת 1999, זהו האקווריום הגדול ביותר בסין. בנוסף למגוון רחב של מיני דגים, המבקרים יכולים לצפות במופעים שמבוצעים על ידי דולפינים ואריות ים.
קונרד הרביעי
ארגז לחם
ארגז לחם הוא ארגז קטן המיועד לאחסון לחם. מטרת ארגז הלחם היא לשמור על טריות הלחם כדי שלא יתייבש ולהגן עליו מפני חרקים.
ארגזי הלחם יוצרו בעבר בעיקר מעץ או בדיל. בהמשך יוצרו ארגזי לחם עם ציפוי אמייל. על מנת לסייע בשמירת טריות פרוסות לחם היה מי שהציע לייצר ארגז לחם עם קפיצים להחזקת פרוסות צמודות זו לזו.
עם כניסת המקרר לשימוש, היה שטענו שהמקרר עדיף לשמירת לחם על פני ארגז הלחם. אחרים טענו שעדיף לשמור את הלחם בארגז הלחם מאשר במקרר. הכניסה לשימוש רווח של שמירת ככרות לחם בתוך שקיות פלסטיק יתרה במידה מסוימת את הצורך בארגז לחם, אך היה מי שהציע ארגז לחם הבנוי להחזיק את שקית הלחם סגורה ומייתרת את הצורך לקשור את השקית.
מספר פטנטים מתארים ארגזי לחם אשר כוללים בתוכם פונקציות של קרש חיתוך או מכשירים לחיתוך לחם. חברת אמקור ייצרה ארגזי לחם עם מגנט להחזקת סכין לחיתוך הלחם בצמוד לארגז.
בראשית שנות ה-60 של המאה ה-20 פותח בצה"ל ארגז מיוחד לאחסנת לחם כדי לשמור על טריות הלחם.
מצב חברתי
סקוט באקולה
סקוט סטיוארט באקולה (באנגלית: Scott Stewart Bakula; נולד ב-9 באוקטובר 1954) הוא שחקן אמריקאי. מוכר בעיקר בשל גילום דמותו של סם בקט בסדרת הטלוויזיה המצליחה "זינוק לאתמול" - תפקיד אשר עבורו זכה בשנת 1991 בפרס גלובוס הזהב לשחקן הטוב ביותר בסדרת דרמה והיה מועמד לעוד 3 פרסי גלובוס הזהב וארבעה פרסי אמי. באקולה נודע גם בשל תפקידו הראשי בסדרת המדע בדיוני " בתור קפטן ג'ונתן ארצ'ר, ובסדרת המשטרה " בתור דווין קסיוס.
ביוגרפיה.
באקולה נולד בסנט לואיס, מיזורי, וסיים את לימודיו בתיכון קירקווד שבמדינת מיזורי בשנת 1973. במהלך לימודיו בתיכון באקולה למד תיאטרון ושם למעשה החל את קריירת המשחק שלו. בהמשך למד באוניברסיטת קנזס.
לבסוף החליט באקולה להפסיק את לימודיו בקולג' על מנת להתמקד בקריירת המשחק. בשנת 1983 התקיימה הופעת הבכורה של באקולה בברודוויי במחזמר "Marilyn: An American Fable". הופעת הבכורה של באקולה בטלוויזיה כללה פרסומת למותג המשקאות הקלים "Canada Dry" ולקפה נטול הקפאין "Folgers".
בהמשך באקולה שיחק בתפקיד הראשי במחזמר "Romance, Romance" בברודוויי - תפקיד עליו היה מועמד בשנת 1988 לפרס טוני.
המועמדות לטוני סייע לבאקולה לקבל את התפקיד הראשי בסדרה המצליחה "זינוק לאתמול". בסדרה זו, באקולה גילם את ד"ר סם בקט, מדען מחונן השוקד על המצאת מכונה למסע בזמן. עקב תקלה במכונת הזמן סאם מוצא את עצמו בעבר. בכל פרק סם "מזנק" לגופו של אדם אחר בעבר ומנסה בפעולותיו לתקן עוול היסטורי כלשהו שאותו אדם מסוגל להשפיע עליו, ובכך לשפר את חייו של האדם ואת חיי הסובבים אותו.
עבור הופעתו בתוכנית זו זכה באקולה בשנת 1991 בפרס גלובוס הזהב לשחקן הטוב ביותר בסדרת דרמה והיה מועמד לארבעה פרסי אמי עבור השחקן הטוב ביותר. רייטינג נמוך הוביל לבסוף לביטול הסדרה בשנת 1993.
בשנת 1995 שיחק בסרט האימה "אדון האשליות" לצד פמקה ינסן. בשנת 1999 באקולה גילם את דמותו של ג'ים אולמייר בסרט "אמריקן ביוטי", ושיחק בסרט "כוח הרשת" שמבוסס על סדרת הספרים של טום קלנסי.
בשנת 2001 החל באקולה לגלם את קפטן ג'ונתן ארצ'ר בסדרת המדע בדיוני "", עד לסיום הסדרה ב-2005 לאחר 4 עונות מוצלחות.
בשנים 2009–2010 שיחק באקולה בסדרת הטלוויזיה "צ'אק", ובשנים 2009–2011 שיחק לשתי עונות בסדרה "גברים בגיל הזה" בכיכובו של ריי רומנו. ב-2001 שיחק בסרט "קוד מקור" בכיכובו של ג'ייק ג'ילנהול.
בשנת 2013 שיחק בסרטו של סטיבן סודרברג "חיי עם ליברצ'ה" שהוקרן ב-26 במאי 2013 ברשת הטלוויזיה האמריקאית HBO. באקולה, אשר גילם את דמותו של בוב בלאק, קיבל מועמדות פרס אמי לשחקן המשנה הטוב ביותר במיני-סדרה או סרט.
משנת 2014 משחק באקולה בסדרת המשטרה של רשת CBS, "" - ספין אוף לסדרה המצליחה "NCIS", בתור הסוכן דווין "קינג" קסיוס פרייד. בספטמבר 2019 עלתה העונה ה-6 של הסדרה, כאשר באקולה עדיין מככב בה.
עוד בשנת 2014 שיחק בסדרה הקומית של HBO, "Looking", ושנה לאחר מכן שב לשחק בעונה השנייה והאחרונה שלה. ב-2018 שיחק בסרט הדרמה "בסמטי בלוז".
חיים אישיים.
באקולה נישא לקריסטה נוימן בשנת 1981. הזוג התגרש בשנת 1995. לזוג נולדו שני ילדים. באקולה נמצא במערכת יחסים עם השחקנית צ'לסי פילד מאמצע שנות התשעים. לסקוט ולצ'לסי יש שני ילדים.
2001 בארצות הברית
2001 בארצות הברית הייתה השנה בה חגגה ארצות הברית 225 שנה מיום היווסדה.
גיא אוני
אדולף רוזנצווייג
הרב ד"ר אדולף רוזנצווייג (Adolf Rosenzweig; 20 באוקטובר 1850, טוורדושין, – 16 באוגוסט 1918, קוֹלְבֶּרג, גרמניה) היה רב גרמני ליברלי מתון וחוקר מקרא ותלמוד.
ביוגרפיה.